Võimalus noorele emale  Vanalinna Hariduskolleegium koos Miikaeli Ühendusega pakub noortele alaealistele emadele võimalust haridustee jätkamiseks, mis lapse sünni tõttu on lünklikuks jäänud. Õppekava on kohaldatud nn emade klassile vastavaks, korraldatud on laste päevahoid. Kogenud psühholoogi juhendamisel on erineva taustaga Tallinna linna noortest kujunenud üksteist toetav emade klass, turvaline keskkond, mis võimaldab noorel areneda, avastada oma võimed, uskuda elus hakkama saamisse ja  pakkuda kindlustunnet oma lapsele.